**līgums Nr.** SKUS 397/16

*Par atkritumu maisu piegādi*

Rīga, 2016.gada 17.maijā

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģ.Nr.40003457109, kuru, saskaņā ar statūtiem, pārstāv valdes locekļi Normunds Štāls un Elita Buša (turpmāk – Pasūtītājs) no vienas puses, un

**SIA “Hermess”**, reģistrācijas Nr. 40003057181, juridiskā adrese: Jelgavas ceļš 18, Tīraines, Mārupes novads, LV – 2167, tās valdes priekšsēdētāja Jura Zablovska personā, kurš rīkojas uz statūtu pamata (turpmāk - Piegādātājs) no otras puses (abi kopā – Puses), pamatojoties uz Piegādātāja iesniegto piedāvājumu iepirkumā “Atkritumu maisu piegāde”, ID Nr.PSKUS 2016/108, noslēdz šādu līgumu (turpmāk – Līgums):

1. **Līguma priekšmets**
   1. Atbilstoši šī Līguma noteikumiem, Pasūtītājs pasūta un Piegādātājs piegādā atkritumu maisus (turpmāk – Preces), saskaņā ar Līguma noteikumiem un iesniegto piedāvājumu. Preču apraksts un vienas vienības izmaksas pievienotas Līguma 1.pielikumā.
   2. Preču piegādes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
   3. Preču piegādes laiks: pēc Pasūtītāja pieteikuma 3 (trīs) dienu laikā.
2. **Līguma summa, norēķinu kārtība**
   1. Līguma kopējā summa nepārsniedz **4 050,00 EUR** (četri tūkstoši piecdesmit *euro* un 00 centi) bez pievienotās vērtības nodokļa (turpmāk – PVN), tā ir fiksēta un tā nemainās visu līguma darbības laiku. PVN tiek aprēķināts un maksāts papildus saskaņā ar spēkā esošo nodokļu likmi.
   2. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preču piegādi Pasūtītājam uz Līguma 1.2.punktā norādīto adresi.
   3. Pasūtītājs veic samaksu par piegādātajām Precēm 30 (trīsdesmit) kalendāro dienu laikā pēc Līguma noteikumiem atbilstošu Preču piegādes un rēķina saņemšanas un abpusējas parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins tiek izrakstīts atbilstoši Līguma 1.pielikumā norādītajām vienas vienības cenām un atbilstoši piegādāto Preču skaitam.
   4. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preču piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātu Preču piegādi.
   5. Samaksa par piegādātajām Precēm uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
3. **Līguma darbības termiņš un spēkā esamība**
   1. Šis Līgums stājas spēkā tā abpusējas parakstīšanas brīdī un ir spēkā līdz pilnīgai Pušu saistību izpildei, bet ne ilgāk kā 30 (trīsdesmit) kalendārās dienas no Līguma abpusējas parakstīšanas brīža. Pasūtītājs pasūta Preces līdz ir pagājušas 30 (trīsdesmit) kalendārās dienas no Līguma spēkā stāšanās dienas vai līdz brīdim, kamēr Pasūtītājs, saskaņā ar Līgumu, ir izlietojis Līguma 2.1.punktā norādīto līgumcenu (atkarībā no tā, kurš no nosacījumiem iestājas pirmais).
   2. Pusēm ir tiesības jebkurā brīdī izbeigt Līgumu, par to rakstiski vienojoties.
   3. Pasūtītājam ir tiesības vienpusēji atkāpties no Līguma, rakstiski par to brīdinot Piegādātāju, ja:
      1. Piegādātājs vairāk kā 5 (piecas) darba dienas kavē Preču piegādes termiņu;
      2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
      3. iestājušies apstākļi, kas apgrūtina vai padara neiespējamu Piegādātāja šajā Līgumā noteikto saistību izpildi;
      4. ja Piegādātājs atkārtoti piegādājis Līguma prasībām neatbilstošas vai nekvalitatīvas Preces;
      5. Piegādātājs Pasūtītājam nodarījis zaudējumus;
      6. notikusi Piegādātāja likvidācija;
      7. pret Piegādātāju uzsākta maksātnespējas procedūra;
      8. Pasūtītājam zudusi nepieciešamība iegādāties Preces.
   4. Par vienpusēju atkāpšanos no līguma, Pasūtītājs nosūta Piegādātājam rakstisku paziņojumu. Līgums uzskatāms par izbeigtu ar dienu, kad Pasūtītājs nosūtījis Piegādātājam rakstisku paziņojumu.
   5. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi vismaz vienu mēnesi iepriekš, ja iestājies kāds no šādiem apstākļiem:
      1. pasūtītājs vismaz 30 (trīsdesmit) dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) dienu laikā no Piegādātāja pretenzijas nosūtīšanas dienas uz Pasūtītāja juridisko adresi;
      2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
   6. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
4. **Pušu saistības**
   1. Piegādātāja pienākumi:
      1. piegādāt Līguma prasībām atbilstošas, pienācīgas kvalitātes Preces, saskaņā ar Līguma noteikumiem;
      2. Līguma prasībām neatbilstošu un/vai nekvalitatīvu Preču piegādes gadījumā, ne vēlāk kā 5 (piecu) kalendāro dienu laikā apmainīt tās pret jaunām, nelietotām un kvalitatīvām Precēm uz sava rēķina;
      3. sagatavot un nodot Pasūtītājam rēķinu par piegādātajām Precēm;
      4. laikus, vismaz 3 (trīs) darba dienas pirms Preču piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Preču piegādi noteiktajā laikā;
      5. veikt Līguma izpildi ar saviem spēkiem, resursiem un līdzekļiem.

4.2. Piegādātāja tiesības:

4.2.1. par kvalitatīvi piegādātām Precēm savlaicīgi saņemt Līgumā noteikto samaksu;

4.2.2. saņemt no Pasūtītāja saistību izpildei nepieciešamo informāciju.

4.3. Pasūtītāja pienākumi:

4.3.1. pārbaudīt piegādāto Preču kvalitāti un atbilstību Līguma noteikumiem;

4.3.2. Līgumā noteiktajā kārtībā savlaicīgi samaksāt par pieņemtajām, Līguma prasībām atbilstošajām un kvalitatīvajām Precēm.

* 1. Pasūtītāja tiesības:

4.4.1. dot Piegādātājam saistošus norādījumus attiecībā uz Līguma izpildi;

4.4.2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;

4.4.3. pieņemt, saskaņā ar Līguma noteikumiem piegādātās, Līguma prasībām atbilstošās, kvalitatīvās Preces;

4.4.4. nekvalitatīvu un Līguma prasībām neatbilstošu Preču piegādes gadījumā, lūgt Piegādātāju ne vēlāk kā 5 (piecu) kalendāro dienu laikā apmainīt tās pret jaunām, nelietotām, Līguma prasībām atbilstošām;

4.4.5. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;

4.4.6. apturēt Līguma izpildi Līguma 3.3.punktā noteiktajos gadījumos;

4.4.7. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;

4.4.8. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.

* 1. Pasūtītājs atsaka pieņemt Līguma izpildījumu, ja piegādātas nekvalitatīvas un Līguma noteikumiem neatbilstošas Preces.

1. **Pušu atbildība**
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāri pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   2. Par Preču piegādes termiņa kavēšanu vai citu Līgumā noteikto saistību nepildīšanu Piegādātājam vat tikt piemērots līgumsods 0,1% apmērā no kopējās Līguma summas par katru nokavējuma dienu, bet ne vairāk kā 10% no kopējās Līguma summas.
   3. Par Līgumā noteikto maksājuma termiņa kavējumu Pasūtītājam var tikt piemērots līgumsods 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
   4. Līgumā noteikto līgumsodu apmaksa tiek veikta 30 (trīsdesmit) kalendāro dienu laikā pēc attiecīgās Puses rēķina par līgumsoda samaksu saņemšanas.
   5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
   1. Puses tiek atbrīvotas no atbildības par pilnīgu vai daļēju šajā Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, valsts un pašvaldību institūciju pieņemtie normatīvie akti un norādījumi, kas ir saistoši Pusēm un neviena no Pusēm nav tos iniciējusi, un citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītajiem Līguma izpildes šķēršļiem tikai gadījumā, ja pirms tam ir izdarījusi visu iespējamo, lai tos novērstu.
   2. Gadījumā, ja iestājas Līguma 6.1.punktā noteiktie apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
   3. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski ne vēlāk kā 3 (trīs) darba dienu laikā pēc nepārvaramas varas apstākļu iestāšanās un ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu.
   4. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) kalendārās dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
3. **Strīdu izskatīšanas kārtība**
   1. Strīdus, kas rodas Līguma izpildes gaitā vai sakarā ar šo Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie šī Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
4. **Citi noteikumi**
   1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro šo Līgumu, atbilstoši spēkā esošajiem normatīvajiem aktiem.
   2. Ar Līguma prasībām atbilstošu un kvalitatīvu Preci šī Līguma ietvaros saprotama Prece, kas atbilst konkrētajam Preces veidam paredzētajām prasībām un bez jebkādiem defektiem.
   3. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   4. Līgumu var grozīt vai izbeigt, Pusēm savstarpēji vienojoties. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus tādā apmērā, kas neskar piedāvāto Preču cenu palielināšanu.
   5. Ja kādai no Pusēm tiek mainīti rekvizīti vai Līguma 8.9. un 8.10.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
   6. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
   7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   8. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
   9. Pasūtītāja kontaktpersona: Inita Gailīte, tālrunis: 67095315, e-pasts: inita.gailite@stradini.lv. Pilnvarotā persona ir tiesīga pieņemt Preci un parakstīt attiecīgos Preces pieņemšanas – nodošanas dokumentus.
   10. Piegādātāja kontaktpersona: Inese Kipāne, tālrunis: 22177206, e-pasts: inese@hermess.lv.
   11. Līgums sagatavots latviešu valodā, parakstīts divos oriģinālos eksemplāros uz 4 (četrām) lapām, ar 1 (vienu) pielikumu uz 1 (vienas) lapas, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
5. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Konta Nr.LV93UNLA0003029467144  Banka: AS “SEB banka”  Kods: UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_  N.Štāls  \_\_\_\_\_\_\_\_\_\_\_\_\_\_\_\_\_\_\_\_\_\_\_  E.Buša | **Piegādātājs:**  **SIA “Hermess”**  Reģ. Nr.: 40003057181  Jelgavas ceļš 18, Tīraine,  Mārupes novads, LV - 2167  Konta Nr.LV92UNLA0050005561951  Banka: AS SEB banka  Kods: UNLALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_  J.Zablovskis |